Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 1296/05/8803	Košice II, 14.11.2013
EEČ : 2-64-378-2013

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 222 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
v trestnej veci vedenej pre trestný čin ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a iné, ktorých sa mal dopustiť na tom skutkovom základe, že v Košiciach, na ul. XXXXX, dňa 01.08.2005 v čase okolo 11.30 hod., pred objektom baru XXXXX po vzájomnej a spoločnej dohode s XXXXX, XXXXX, XXXXX a XXXXX a s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. XXXXX, bytom XXXXX, ul. XXXXX č. 11, XXXXX, nar. XXXXX, bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie,

lebo je nepochybné, že skutok nespáchal obvinený

Odôvodnenie:
Uzneseniami vyšetrovateľa OR PZ Úradu justičnej a kriminálnej polície XXXXX XXXXX, sp. zn. ORP-XXXXX-OVK-K2-2005 zo dňa 03.08.2005 bolo podľa § 160 ods. 1 Trestného poriadku č. 141/1961 Zb. v znení neskorších predpisov začaté trestné stíhanie a zo dňa 04.08.2005 bolo podľa § 163 ods. 1 Trestného poriadku č. 141/1961 Zb. v znení neskorších predpisov bolo XXXXX, XXXXX, XXXXX, XXXXX a XXXXX vznesené obvinenie za trestné činy násilia proti skupine obyvateľov a proti jednotlivcovi podľa § 9 ods. 2, § 197a ods. 1 Trestného zákona č. 140/1961 Zb. účinného v čase spáchania činu, ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a výtržníctva podľa § 202 ods. 1 Trestného zákona č. 140/1961 Zb. účinného v čase spáchania činu, ktorých sa mali dopustiť na tom skutkovom základe, že v Košiciach, na ul. XXXXX dňa 01.08.2005 v čase okolo 11.30 hod., pred objektom baru XXXXX po vzájomnej a spoločnej dohode s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. XXXXX, bytom XXXXX, ul. XXXXX. 11, XXXXX, nar. XXXXX, bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie.
  
	 XXXXX spáchanie skutku poprel a na svoju obranu uviedol, že zo všetkých spoluobvinených pozná iba XXXXX, s ktorým vyrastal na jednej ulici, pričom tohto videl naposledy v mesiaci júl 2005. Túto skutočnosť potvrdili všetci ostatní obvinení, ktorí sa vyjadrili, že obv. XXXXX nepoznajú. Taktiež zo všetkých poškodených a svedkov obvinený XXXXX pozná len XXXXX, s ktorým sa asi v mesiaci jún 2005 pobil v bare XXXXX na ul. XXXXX v Košiciach, kedy v podstate šlo o bitku podnapitých osôb, ktoré sa predtým ani nepoznali, pričom na druhý deň si konflikt k spokojnosti oboch vysvetlili. Taktiež nikto z poškodených ani svedkov obv. XXXXX nepozná a v priebehu rekognícií ho neopoznali, s výnimkou poškodeného XXXXX, ktorý ho však opoznal nejednoznačne. 

Ďalej ku dňu 01.08.2005 uviedol, že od 10.00 hod. do 12.15 hod. bol so svojím starým otcom XXXXX XXXXX a potom bol vo svojej garáži na ul. XXXXX v Košiciach. Teda rozhodne poprel svoju účasť na predmetnej bitke pred XXXXX, ktorý ani nepozná a ani v ňom nikdy nebol.

Svedok XXXXX XXXXX, XXXXX. potvrdil, že dňa 01.08.2005 od 10.00 hod. do 12.30-13-00 hod. bol so svojím vnukom obv. XXXXX, ktorý prišiel po neho domov a potom ho zaviezol do VÚB banky a späť domov, kde sa ešte rozprávali o ich rodinných záležitostiach. 

Zhodnotiac vykonané dôkazy ako i všetky okolnosti prípadu jednotlivo i v ich súhrne podľa § 2 ods. 12 Trestného poriadku som dospel k záveru, že skutok sa skutočne stal, nebola však objektívne žiadnym priamym, resp. nepriamym dôkazom preukázaná akákoľvek účasť aj obv. XXXXX na tomto skutku. 

Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený. 

S poukazom na všetky uvedené skutočnosti bolo potrebné rozhodnúť v zmysle výrokovej časti tohto uznesenia a trestné stíhanie proti obv. XXXXX podľa § 215 ods. 1 písm. c) Trestného poriadku zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor